Ravioli met artisjokpesto - Goeie Huishouding
Tuis » Recipes » Pasta » Ravioli met artisjokpesto
Ravioli met artisjokpesto
50 g basilie, stingels ingesluit
150 g geroosterde artisjokke in olie (hou die olie)
50 g parmesaan of 'n vegetariese alternatief, grofgerasper, plus ekstra vir opdiening
sowat 600 g spinasie-en-ricotta-ravioli of -tortellini
Hou 'n paar basilieblare vir garnering uit. Plaas die res (stingels en al) in 'n voedselverwerker saam met die artisjokke, sowat 4 e olie (jy kan die artisjokke se olie en olyfolie meng), die meeste van die okkerneute, die parmesaan en geurmiddels. Blits totdat dit 'n growwe pestoagtige tekstuur het.
Bring 'n groot kastrol water tot kookpunt en kook die pasta volgens die aanwysings op die verpakking.
Dreineer die pasta wanneer dit gaar is en hou 'n koppie van die kookwater uit. Skep die pesto in die leë kastrol en plaas oor lae hitte. Roer van die pastawater daarby in om dit te verdun. Voeg die gaar pasta by en meng liggies om dit met die pesto te bedek. Verdeel dit tussen 4 bakkies. Garneer met die orige okkerneute, basilieblare en parmesaan.
ELKE PORSIE: Sowat 2 060 kJ, 17 g proteïen, 29 g vet (8 g versadig), 38 g koolhidrate (3 g totale suiker), 7 g vesel.